Grunnleggerne av Düsseldorfer Photoschule, Bernd og Hilla Becher under mottakelsen av Erasmusprisen i 2002, overrakt av Nederlands prins Bernhard.
**Düsseldorfer Photoschule** for kunstfoto (også kjent under navnet Becher-skolen, eller Becher-klassen) ble grunnlagt av fotografene Bernd og Hilla Becher på slutten av 1970-tallet. Deres virkesteder var fra begynnelsen av Düsseldorf kunstakademi, der Bernd Becher var professor i fotografi fra 1976 til 1996, og i deres felles studio i Düsseldorf-Kaiserswerth.

Forgjengerne deres regnes å være fotografer innen kunstretningen *ny saklighet*, med sine arbeider fra 1920-tallet og tidlig på 1930-tallet, særlig August Sander, Karl Blossfeldt og Albert Renger-Patzsch. Becherparet selv blir ansett som pionerer innen tysk konseptfotografi.

De fremste kunstnerne som kommer fra *Düsseldorfer Photoschule*, i tillegg til grunnleggerne, er blant andre Andreas Gursky, Candida Höfer, Axel Hütte, Thomas Ruff, Jörg Sasse og Thomas Struth.

På kunstmarkedet har verker av professorer og tidligere studenter ved akademiet oppnådd rekordpriser. Andreas Gurskys fotografi *Rhein II* (1999) ble solgt for $4 338 500 i 2011 på Christie's i New York, og ble dermed verdens dyreste solgte fotografi. Flere andre av Gurskys fotografier har også blitt solgt til høye priser: *Chicago board of Trade III*, £2 154 500 i 2013 og *99 Cent II Diptychon* (2001), £1 700 000 i 2007, begge på Sotheby's i London, og *Untitled VI*. $1 986 500 i 2012 og *Rhein I,* $1 805 000, i 2014, begge på Sotheby's i New York. Kollega Thomas Struths verk har på samme måte blitt solgt for svært høye summer. For eksempel ble hans *Pantheon, Rome* (1990-1992) solgt for $1 810 000 på Sotheby's i New York i 2016.

Referanser og noter
-------------------

1. ↑  «Die Bechers und ihre Schüler». arte.tv. 10. mars 2005. Arkivert fra originalen 31. august 2014. Besøkt 10. mai 2014.
2. ↑  Artikel *Bernd Becher* hos *mitpress.mit.edu*, besøksdato 10. mai 2014
3. ↑  Werner Lippert, Christoph Schaden (Utg.): *Der Rote Bulli. Stephen Shore und die Neue Düsseldorfer Fotografie*, NRW-Forum, Düsseldorf 2010, S. 332–333.
4. ↑  Christie's. «Andreas Gurtsky, Rhein II». Besøkt 26. oktober 2017.
5. ↑  Peter Lik, *Phantom* skal ha blitt solgt for $6 500 000 i 2014, men dette er omstridt. Se: Buyer beware: Treat Peter Lik photo sale with skepticism Arkivert 27. oktober 2017 hos Wayback Machine.. Besøkt 26. oktober 2017.
6. ↑  Sotheby's. «Andreas Gurkst. Chicago Board of Trade III». Besøkt 26. oktober 2017.
7. ↑  Sotheby's. «Andreas Gursky. 99 CENT II, DIPTYCH». Besøkt 26. oktober 2017.
8. ↑  Sotheby's. «Andreas Gursky: Untitled VI». Besøkt 27. oktober 2017.
9. ↑  Sotheby's. «Andreas Gursky: Rhein I». Besøkt 27. oktober 2017.
10. ↑  «Thomas Struth. Pantheon, Rome». Besøkt 26. oktober 2017.

Eksterne lenker
---------------

* Die Düsseldorfer Photoschule (tysk) FotoTV.Blog av Britta Biederlack. Besøkt 26. oktober 2017.
* *Dusseldorf School of Photography* (engelsk), Nettstedet til Tate Gallery
* Florence Waters: *How Dusseldorf’s photographers changed the way we see* (engelsk). Artikkel fra 4. september 2015 på *telegraph.co.uk*
* Pressemelding: Stefan Gronert – Die Düsseldorfer Photoschule (tysk) Besøkt 26. oktober 2017.

Portal: Kunst